Quin paper se li ha atorgat històricament a les Terres de l'Ebre?
Geopolíticament, si mirem la situació del país amb els ulls de fa trenta anys, un dels fenòmens més importants ha estat el canvi sociològic profund a les Terres de l'Ebre. Avui són un bastió de la catalanitat, un espai enormement vital i creatiu, ple d'iniciatives de tota mena. I viuen conscients del paper que històricament els fou atribuït: d'enllaç entre el Principat i el Regne, entre Catalunya i el País Valencià. No és pas que ja no tinguen problemes. Però el canvi és enorme i cal posar-lo en relleu. La transformació de les Terres de l'Ebre ha estat molt gran aquesta darrera dècada i ningú no pot dubtar que la reivindicació del riu i el delta n'ha estat un factor fonamental.
d'enllaç entre el Principat i el Regne, entre Catalunya i el País Valencià